Ing pungkasané Perang Donya II, kutha iki dibedhah déning Wadya Abang Uni Sovyèt lan sawisé taun 1945 diserahaké marang Polen, dadi kompènsasi tlatah Polen ing sisih wétan sing dicaplok Uni Sovyèt (Bélarus lan Ukraina). Padunung Jerman ing kutha iki padha diusir kabèh, sanadyan sawisé iku isih ana wong Jerman manggon ing kutha iki. Kutha iki banjur dileboni wong-wong saka Polen, mligi saka kutha Lwów sing dicaplok Uni Sovyèt.